PARÍŽ 1. mája (WebNoviny.sk) - Centristický kandidát prezidentských volieb vo Francúzsku Emmanuel Macron v pondelok varoval, že EÚ by mohla čeliť perspektíve odchodu Francúzska, ak v nej nedôjde k hĺbkovým reformám. Informovala o tom spravodajská stanica BBC.
Macron pre BBC pripomenul, že počas celej svojej predvolebnej kampane sústavne bránil európsku myšlienku a politiku EÚ. Ako dôvod uviedol, že to považuje za dôležité pre Francúzsko i jeho postavenie v procese globalizácie. Upozornil však, že treba analyzovať súčasnú situáciu, vypočuť si názory občanov a vnímať, že sú "teraz mimoriadne nahnevaní a nedočkaví a táto nefunkčnosť EÚ už viac nie je udržateľná." Uviedol, že jeho úlohou - "deň po" zvolení - bude "hĺbková reforma EÚ a nášho európskeho projektu".
Dodal, že z jeho strany by bolo zradou, keby ako prezident Francúzska dovolil, aby EÚ fungovala vo svojej súčasnej podobe. "Nechcem takto postupovať, (...) pretože ďalším krokom by bol frexit alebo opäť Národný front (FN)", za ktorý proti nemu v druhom kole prezidentských volieb kandiduje Marine Le Penová.
Le Penová je podľa BBC stelesnením odmietania EÚ. Počas svojej predvolebnej kampane sľubuje, že po prípadnom zvolení za prezidentku vypíše referendum o zotrvaní Francúzska v EÚ. Voličskou základňou Le Penovej sú podľa BBC ľudia vo vidieckych a bývalých priemyselných oblastiach, ktorú oslovili jej sľuby o obnovení kontrol na hraniciach Francúzska a riešenie problémov s imigráciou.
Prvé kolo prezidentských volieb sa vo Francúzsku konalo 23. apríla. Spomedzi 11 kandidátov do druhého kola postúpili Macron s 24,1 percentami a Le Penová, ktorú volilo 21,3 percenta voličov. Druhé kolo volieb sa uskutoční 7. mája.
Viac k témam: Emmanuel Macron, Francúzsko, Marine Le Penová, prezidentské voľby vo FrancúzskuZdroj: Webnoviny.sk - Macron sa chce zasadiť za hĺbkovú reformu Európskej únie, aby sa vyhol Frexitu © SITA Všetky práva vyhradené.
Zdroj a foto: SITA
© SITA Slovenská tlačová agentúra a.s. Všetky práva vyhradené. SITA Slovenská tlačová agentúra a.s. si vyhradzuje výlučné právo udeľovať súhlas na rozmnožovanie, šírenie a na verejný prenos tohto článku a jeho častí.
Mzdová kalkulačka
Mzdová kalkulačka ADVANCED
Kalkulačka tehotenskej dávky
Kalkulačka materskej dávky
Kalkulačka rodičovského bonusu
Valorizácia dôchodkov
Kalkulačka na výpočet dôchodku
Kalkulačka dôchodkového veku
Kalkulačka vdovského dôchodku
Kalkulačka sirotského dôchodku
Kalkulačka minimálneho dôchodku
Porovnanie zdravotných poisťovní
2024
Finanční agenti
Kryptomeny
Unicef
Zamestnanie
Najčítanejšie
- 1.Prezidentka vymenovala Dušana Keketiho za ministra športu a cestovného ruchu
- 2.Matovičovo hnutie požaduje zmenu rokovacieho poriadku parlamentu, obáva sa zásahov do suverenity Slovenska
- 3.Svet žije na dlh, a ten je v súčasnosti vyšší ako 300 biliónov dolárov
- 4.Štyri poisťovne ovládajú tri štvrtiny slovenského poistného trhu, jednotkou je Kooperativa
- 5.Investičná konferencia: Čo môžeme očakávať od kapitálového trhu v roku 2024?